ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Αυγούστου 1985 περί της υποβληθείσας από το Βασίλειο του Βελγίου εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, για το οικονομικό έτος 1980 (Τα κείμενα στη γαλλική και ολλανδική γλώσσα είναι τα μόνα αυθεντικά

ΙΙ

(Πράξεις για την ισχύ των οποίων δεν απαιτείται δημοσίευση)

(85/448/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρημοτοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 870/85 (2), και ιδίως το άρθρο 5 παράγραφος 2,

(1) ΕΕ αριθ. L 94 της 28.4.1970, σ. 13.

(2) ΕΕ αριθ. L 95 της 2.4.1985, σ. 1.

Κατόπιν ακροάσεως της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

Εκτιμώντας:

ότι, σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, η Επιτροπή εκκαθαρίζει του λογαριασμούς των δαπανών που πραγματοποιούνται από τις υπηρεσίες και τους οργανισμούς και οι οποίοι αναφέρονται στο άρθρο 4 του ίδιου κανονισμού, βάσει των ετήσιων λογαριασμών που τους διαβιβάζουν τα κράτη μέλη

ότι το Βέλγιο διαβίβασε τα απαιτούμενα δικαιολογητικά για την εκκαθάριση των λογαριασμών του οικονομικού έτους 1980 ότι η Επιτροπή πραγματοποίησε επιτόπου έλεγχο σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70

ότι, σύμφωνα με τα έγγραφα που διαβίβασε το Βέλγιο, το συνολικό ύψος των δηλωθεισών δαπανών ανέρχεται σε 22 846 371 620 βελγικά φράγκα ότι οι δαπάνες που δηλώθηκαν, όσον αφορά την πριμοδότηση του καπνού σε φύλλα, θα αποτελέσουν αντικείμενο μεταγενέστερης απόφασης περί εκκαθαρίσεως και, επομένως, δεν περιλαμβάνονται στην παρούσα απόφαση, που, κατά συνέπεια, αναφέρεται στην εκκαθάριση ποσού ύψους 22 677 829 737 βελγικών φράγκων

ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων (3), η απόφαση για την εκκαθάριση λογαριασμών περιλαμβάνει, αφενός, τη διαπίστωση του ύψους των δαπανών που πραγματοποιούνται σε κάθε κράτος μέλος κατά τη διάρκεια του σχετικού οικονομικού έτους και οι οποίες αναγνωρίζεται ότι επιβαρύνουν το Ευρωπαϊκό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, και, αφετέρου, τη διαπίστωση του ποσού των κοινοτικών πόρων που βρίσκονται ακόμα στη διάθεση κάθε κράτους μέλους

(3) ΕΕ αριθ. L 186 της 16.8.1972, σ. 1.

ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτούνται μόνον οι επιστροφές κατά την εξαγωγή προς τρίτες χώρες και οι παρεμβάσεις για τη ρύθμιση των γεωργικών αγορών, οι οποίες πραγματοποιούνται σύμφωνα με τους κοινοτικούς κανόνες στα πλαίσια της κοινής οργάνωσης των γεωργικών αγορών ότι από τις διεξαχθείσες έρευνες διαπιστώθηκε ότι ένα μέρος των δηλωθεισών δαπανών πρέπει να διορθωθεί προς τα άνω για ένα ποσό ύψους 50 224 040 βελγικών φράγκων, το οποίο ανταποκρίνεται προς τις απαιτήσεις αυτές και, επομένως, μπορεί να χρηματοδοτηθεί ότι το κράτος μέλος έλαβε γνώση. λεπτομερώς, αυτής της αύξησης και του δόθηκε η δυνατότητα να εκφράσει επ’αυτού την άποψή του

ότι στις αποφάσεις για την εκκαθάριση των λογαριασμών 1978 και 1979 αποκλείσθηκαν από τη χρηματοδότηση 109 576 307 βελγικά φράγκα και 117 663 053 βελγικά φράγκα στον τομέα του καπνού, με την επιφύλαξη ότι οι δαπάνες αυτές θα μπορούσαν να αναγνωρισθούν στο σύνολο τους ή εν μέρει στην εκκαθάριση των λογαριασμών 1980, εφόσον το κράτος μέλος προσκομίσει τις αποδείξεις που απαιτούνται για την κοινοτική χρηματοδότηση ότι οι δαπάνες που δηλώθηκαν, όσον αφορά την πριμοδότηση του καπνού σε φύλλα, δεν περιλαμβάνονται, εντούτοις, στην παρούσα απόφαση και θα αποτελέσουν αντικείμενο μεταγενέστερης απόφασης περί εκκαθαρίσεως ότι, κατά συνέπεια, είναι σκόπιμο να παραταθεί η ισχύς της αρνητικής επιφύλαξης

ότι, σύμφωνα με τον κανονισμό (ΕΟΚ) αριθ. 1978/77 του Συμβουλίου της 17ης Μαΐου 1977 περί της καθιερώσεως καθεστώτος πριμοδοτήσεως μη εμπορίας του γάλακτος και των γαλακτοκομικών προϊόντων και μετατροπής των αγελών βοοειδών με γαλακτοπαραγωγική κατεύθυνση (1), όπως τροποποιήθηκε τελευταία από τον κανονισμό (ΕΟΚ) αριθ. 1300/84 (2), οι δαπάνες για τα μέτρα αυτά επιβαρύνουν κατά 60% το τμήμα Εγγυήσεων και κατά 40% το τμήμα Προσανατολισμού του ΕΓΤΠΕ ότι τα μέτρα αυτά ισχύουν σαν παρεμβάσεις κατά την έννοια του άρθρου 3 του κανονισμού (ΕΟΚ) αριθ. 729/70 και αποτελούν κοινό μέτρο κατά την έννοια του άρθρου 6 παράγραφος 1 του ίδιου κανονισμού ότι, επομένως, είναι αναγκαίο να πραγματοποιηθεί εκκαθάριση λογαριασμών για τις δαπάνες που χρηματοδοτούνται από το ΕΓΤΠΕ, συμπεριλαμβανομένων των δαπανών του τμήματος Προσανατολισμού

ότι η παρούσα απόφαση δεν προδικάζει τις χρηματοδοτικές επιπτώσεις που θα προκύψουν σε μια μελλοντική εκκαθάριση λογαριασμών συνεπεία διαδικασιών που κινήθηκαν για εθνικές ενισχύσεις, σύμφωνα με το άρθρο 93 της συνθήκης, η συνέπεια διαδικασιών για παραβάσεις, σύμφωνα με το άρθρο 169 της συνθήκης, οι οποίες εκκρεμούν προς το παρόν ή έχουν περατωθεί μετά τις 31 Μαρτίου 1985 ότι το ποσό ισχύει και για παραβάσεις που έχουν διαπραχθεί το 1980 ή για εθνικές ενισχύσεις ασυμβίβαστες με τη συνθήκη, που έχουν χορηγηθεί το 1980 και έχουν επηρεάσει τις δαπάνες που επιβαρύνουν το ΕΓΤΠΕ σε ένα οικονομικό έτος μεταγενέστερο του 1980

ότι η παρούσα απόφαση δεν προδικάζει τις χρηματοδοτικές επιπτώσεις που θα αποφασίσει, ενδεχομένως, η Επιτροπή κατά τη διάρκεια μιας μεταγενέστερης εκκαθάρισης λογαριασμών σχετικά με έρευνες που διενεργούνται, οικονομικές απώλειες λόγω ανωμαλιών κατά την έννοια του άρθρου 8 του κανονισμού (ΕΟΚ) αριθ. 729/70, ή βάσει αποφάσεων του Δικαστηρίου σχετικά με υποθέσεις που εκκρεμούν και οποίες αναφέρονται σε θέματα που αφορούν την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

1. Το ποσό με το οποίο επιβαρύνεται το Ευρωπαϊκό Γεωργικό Ταμείο Πρασανατολισμού και Εγγυήσεων, τμήμα Εγγυήσεων, για το Βέλγιο, για το οικονομικό έτος 1980, ανέρχεται, σύμφωνα με το παράρτημα Ι, σε 22 728 053 777 βελγικά φράγκα.

2. Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, σύμφωνα με τον κανονισμό (ΕΟΚ) αριθ. 1078/77, ανέρχεται, σύμφωνα με το παράρτημα ΙΙ, σε 76 509 024 βελγικά φράγκα.

3. Το ποσό των 168 541 883 βελγικών φράγκων, που αφορά τις δαπάνες που δηλώθηκαν σχετικά με την πριμοδότητση του καπνού σε φύλλα, δεν καλύπτεται από την παρούσα απόφαση.

ρθρο 2

Τα χρηματοδοτικά μέσα που είναι διαθέσιμα κατά το τέλος του έτους 1980 ανέρχονται, σύμφωνα με το παράρτημα Ι, σε 2 272 109 896 βελγικά φράγκα και, σύμφωνα με το παράρτημα ΙΙ, σε 495 208 βελγικά φράγκα.

ρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 28 Αυγούστου 1985.

Για την Επιτροπή

Frans ANDRIESSEN

Αντιπρόεδρος

ΠΑΡΑΡΤΗΜΑ Ι

Εκκαθάριση των λογαριασμών για τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, στα πλαίσια του οικονομικού έτους 1980 (1)

(1) Χωρίς τις δαπάνες για τα μέτρα σύμφωνα με τον κανονισμό (ΕΟΚ) αριθ. 1078/77.

Σημείωση: Το ποσό των 168 541 883 βελγικών φράγκων, που αφορά τις δαπάνες που δηλώθηκαν σχετικά με την πριμοδότηση του καπνού σε φύλλα, δεν καλύπτεται από την παρούσα απόφαση κατά συνέπεια, το εν λόγω ποσό δεν περιλαμβάνεται στα ποσά που αναφέρονται ανωρέρω στα σημεία 2 και 3 και στο σημείο 4 στοιχεία α), β), και δ).

(σε βελγικά φράγκα)

1. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1979 // 866 705 556

2. Προκαταβολές που εισπράχθηκαν για το οικονομικό έτος 1980 // 24 133 458 117

3. Συνολικές πιστώσεις που διατέθηκαν για την κάλυψη των δαπανών του οικονομικού έτους 1980 // 25 000 163 673

4. Δαπάνες που αναγνωρίζονται για το οικονομικό έτος 1980:

α) δαπάνες που δηλώθηκαν // 22 677 829 737

β) συμπληρωματικές δαπάνες που αναγνωρίζονται // + 50 224 040

για τις οποίες θα ληφθεί οριστική απόφαση κατά το 1982 // -

γ) άρση επιφυλάξεων προηγουμένων οικονομικών ετών // -

δ) δαπάνες που αναγνωρίζονται // 22 728 053 777

5. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1980, με εξαίρεση την εκκαθάριση των λογαριασμών όσον αφορά την πριμοδότηση του καπνού σε φύλλα // 2 272 109 896

ΠΑΡΑΡΤΗΜΑ ΙΙ

Εκκαθάριση των λογαριασμών για τις δαπάνες που χρηματοδοτούνται από το ΕΓΤΠΕ, στα πλαίσια του οικονομικού έτους 1980, σύμφωνα με τον κανονισμό (ΕΟΚ) αριθ. 1078/77

(σε βελγικά φράγκα)

1. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1979 // -11 995 768

2. Προκαταβολές που εισπράχθηκαν για το οικονομικό έτος 1980 // 89 000 000

3. Συνολικό ποσό που διατέθηκε για την κάλυψη των δαπανών του οικονομικού έτους 1980 // 77 004 232

4. Δαπάνες που πραγματοποιήθηκαν κατά το οικονομικό έτος 1980 και αναγνωρίζεται ότι επιβαρύνουν το ΕΓΤΠΕ // 76 509 024

α) τμήμα Εγγυήσεων // 45 905 416

β) τμήμα Προσανατολισμού // 30 603 609

5. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1980 // 495 208